সান্ত্বনা চট্টোপাধ্যায় কবিতা মিলনসাগর Santwana Chattopadhyay Poetry MILANSAGAR
কবি সান্ত্বনা চট্টোপাধ্যায় - জন্মগ্রহণ করেন উত্তর চব্বিশ পরগণার খরদায়। জন্মের সময় পিতা মাতা
দুজনের শারীরিক অবস্থা ভালো না থাকায়  তাঁরা  খরদা  শহরের গঙ্গার পারে একটি বাংলো বাড়িতে
ছিলেন। পিতা স্রীমোহন চট্টোপাধ্যায় এবং মাতা আরতি দেবীর পঞ্চম ও কনিষ্ঠ সন্তান সান্ত্বনা দেবী।
জন্মের পরে কবির নাম রাখেন তাঁর ঠাকুমা স্বনামধন্যা সুনয়ানী দেবী। সুনয়ানী দেবীর দাদা ছিলেন
অবনীন্দ্রনাথ ঠাকুর এবং কাকা রবীন্দ্রনাথ ঠাকুর। সেই সূত্রে কবির সঙ্গে ঠাকুর বাড়ির সম্পর্ক। "ঠাকুর
বাড়ির অন্দর মহল" গ্রন্থে কবির নাম রয়েছে।
কবি কলকাতার লেক স্কুল ফর গার্লস থেকে ১৯৬৬ সালে হায়ার সেকেন্ডারি পাশ করেন। কলকাতার লেডি
ব্র্যাবোর্ন কলেজ থেকে বি.এ. পাশ করেন অনার্স নিয়ে ১৯৬৯ সালে। কলকাতা বিশ্ববিদ্যালয় থেকে ১৯৭১
সালে এম.এ. পাশ করেন।
ছোটবেলায় অনেক অসুবিধা  সত্যেও কবি দর্শন শাস্ত্রে এম.এ. পাশ করেন। সন্তানসম্ভবা হওয়ার দরুন
তিনি গবেষণার জন্য এগিয়ে যেতে পারেন নি। কিছু সাংসারিক বাধা থাকা সত্ত্বেও তিনি ইনস্টিটিউট  অফ
চার্টার্ড অ্যাকান্ট্যান্টস-এ চাকরি শুরু করেন ১৯৭৮ সালে।
সেখান থেকে তাঁর লেখা শুরু এবং ১৯৭৮ থেকে ২০০৮ এই তিরিশ বছরের চাকরি জীবনের সমাপ্তির পরেও
লেখা শেষ হয়নি। কবি বাংলা ইংরাজি দুটি ভাষাতেই লেখেন গল্প আর কবিতা।
২০০৪ সালের বইমেলায় রুপকথা প্রকাশনী থেকে ছোটদের পড়ার বই “ভাবনা” প্রকাশিত হয়। ২০০৮ সালে
পথি ডট কম এ প্রথম ইংরাজি গল্পের বই  “Mad House” এবং ২০১৩ সালে ইংরাজি কবিতার বই “A date
with madam verse”  প্রকাশিত  হয়।  ২০১৩ সালের বইমেলা তে প্রকাশিত হয় বাংলা কবিতার বই “তুমি
আলো এনেছো” পাঠক প্রকাশনী থেকে।
কবির লেখা কবিতা ও গল্প  শুকতারা, কিশোর ভারতী, চিলড্রেনস বুক ট্রাস্ট নিউ দিল্লী, টেলি কিড,  ৮থ ডে,
স্টেটস ম্যান,  টাইমস অফ ইন্ডিয়া প্রভৃতি পত্র-পত্রিকাতে নিয়মিতভাবে প্রকাশিত হয়ে চলেছে।
আমরা মিলনসাগরে  কবি সান্ত্বনা চট্টোপাধ্যায়ের কবিতা তোলার অনুমতি দেবার জন্য কবিকে সাইটের
পক্ষ হতে অসংখ্য ধন্যবাদ জানাই। আমরা আরও কবির কাছে কৃতজ্ঞ কারণ এই সব কবিতাই কবি নিজে
আমাদের টাইপ করে পাঠিয়েছেন।
কবির সঙ্গে যোগাযোগ --
ঠিকানা - এ ১৬৬ লেক গার্ডেনস, কলকাতা ৭০০০৪৫, পশ্চিমবঙ্গ
চলভাষ-  +৯১৯৮৩০৩২২৬০১
ফেসবুক - www.facebook.com/santwana.chatterjee
উত্স – কবির সাথে ইমেল-এ পত্রালাপ।
কবি সান্ত্বনা চট্টোপাধ্যায়ের মূল পাতায় যেতে এখানে ক্লিক করুন।
কবির নিজস্ব ওয়েবসাইট -
santwana.blogspot.com/
santwanastar.blogspot.com/
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২০.৩.২০১৪
...